תמר הרמן

תמר הרמן (נולדה בשנת 1954) היא פרופסור אמריטה במחלקה לסוציולוגיה, מדע המדינה ותקשורת באוניברסיטה הפתוחה, וכן עמיתה בכירה במכון הישראלי לדמוקרטיה. תחומי המחקר העיקריים שלה הם: פוליטיקה חוץ-פרלמנטרית, חברה אזרחית, תנועות חברתיות ומחאה פוליטית, דעת קהל ועיצוב מדיניות חוץ וביטחון. פרק זה לוקה בחסר. אנא תרמו לוויקיפדיה והשלימו אותו. את התואר הראשון (מדע המדינה והיסטוריה), סיימה (בהצטיינות) באוניברסיטת תל אביב, שם גם כתבה את עבודת הדוקטור שלה (מסלול ישיר לתואר), שכותרתה: 'מברית שלום לשלום עכשיו – הפציפיזם הפרגמטי של מחנה השלום בישראל' (1990). לאחר קבלת התואר זכתה במלגת קרן מקארתור למחקרי שלום וביטחון לפוסט-דוקטורט באוניברסיטת פרינסטון. במהלך השנים הייתה מרצה וחוקרת אורחת במוסדות אקדמיים שונים בישראל (אוניברסיטת תל אביב, האוניברסיטה העברית בירושלים והמרכז הבינתחומי הרצליה), בארצות הברית (אוניברסיטת פרינסטון ואוניברסיטת ג'ורג' מייסון) ובאירופה (אוניברסיטת קווינס בבלפסט, צפון אירלנד ובמכון WZB בברלין). בשנים 1994–2006 הייתה מנהלת מרכז תמי שטינמץ למחקרי שלום באוניברסיטת תל אביב, ובשנים 2006–2009 כיהנה כדיקאן הלימודים האקדמיים של האוניברסיטה הפתוחה. משנת 1994, עומדת פרופ' הרמן יחד עם פרופסור אפרים יער, בראש פרויקט מדד השלום, המורכב מסקרי דעת קהל חודשיים, העוקבים אחר התמורות בדעת הקהל בישראל בנוגע לסכסוך הישראלי-ערבי והסכסוך הישראלי-פלסטיני, ואחר השינויים בתפיסות הרווחות בעניין הדרכים והסיכויים לפתרונו. טורי מדד השלום התפרסמו בעבר בעיתון "הארץ", ב"ידיעות אחרונות", באתר "ynet" ובאתר "וואלה!". בשנת 2009 פרסמה ספר על תנועת השלום הישראלית, בהוצאת אוניברסיטת קיימברידג'. בשנים 2010–2011 כיהנה כסגנית הנשיאה לעניינים אקדמיים של האוניברסיטה הפתוחה, וכיום היא מופקדת על ניהול הקשרים האקדמיים הבינלאומיים של האוניברסיטה. במסגרת המכון הישראלי לדמוקרטיה, הרמן היא המנהלת האקדמית של "מרכז ויטרבי לחקר דעת קהל ומדיניות". בשנת 2017 זכתה בפרס בהט, על מחקר שבחן היבטים חברתיים, פוליטיים, כלכליים ותרבותיים של שביל ישראל. המחקר התפרסם כספר בשם "שביל באמצע - ההליכה בשביל ישראל והישראליות החדשה-ישנה", בהוצאת פרדס. תמר הרמן ואחרים, דתיים? לאומיים!: המחנה הדתי-לאומי בישראל 2014, באתר המכון הישראלי לדמוקרטיה, 2015 תמר הרמן ואחרים, מדד הדמוקרטיה הישראלית, באתר המכון הישראלי לדמוקרטיה, החל משנת 2008 תמר הרמן, מלמטה למעלה: תנועות חברתיות ומחאה פוליטית, האוניברסיטה הפתוחה, 1995 Hermann, T. The Israeli Peace Movement: A Shattered Dream, Cambridge University Press, 2009 Tamar Herman, 2005. The Binational Idea in Israel / Palestine: Past and Present, Nations and Nationalism 11(3) (July): 381–402 Tamar Herman and Galia Golan, 2004. The Parliamentary Representation of Women: The Israeli Case, in: Manon Tremblay (ed.), Parliamentary Representation of Women: A comparative International Study, Montreal: remue-ménage Press: 251–275 Tamar Hermann, 2002. The Sour Taste of Success: The Israeli Peace Movement, 1967–1998. In: Benjamin Gidron, Stanley N. Katz and Yeheskel Hasenfeld, (eds.). Mobilizing for Peace: Conflict Resolution in Northern Ireland, Israel/Palestine and South Africa, Oxford: Oxford University Press: 94–129 Tamar Herman, and Ephraim Yuchtman-Yaar, 2002. Divided yet United: Israeli Jewish Public Opinion on the Oslo Process, Journal of Peace Research (September): 597–613 תמר הרמן, באתר המכון הישראלי לדמוקרטיה תמר הרמן, באתר האוניברסיטה הפתוחה ענת ג'ורג'י, תרגיעו, הדמוקרטיה לא קורסת, באתר TheMarker‏, 27 בדצמבר 2016 איתן אבריאל, "המותג דמוקרטיה עדיין חזק מאוד בציבוריות הישראלית", באתר TheMarker‏, 1 באפריל 2019 הילה ויסברג, ‏המומחית שמסבירה: זו הסיבה שמחאת השמאל לא מצליחה להתרומם, באתר גלובס, 18 ביולי 2024 תמר הרמן, דף שער בספרייה הלאומית מדד השלום, באתר המכון הישראלי לדמוקרטיה מרכז ויטרבי לחקר דעת קהל ומדיניות, באתר המכון הישראלי לדמוקרטיה